# Gi oss muligheten til å leve gode liv!

Denne høsten er det kommunevalg og vi i Norsk Revmatikerforbund vil stille noen enkle spørsmål til de politiske partiene:

Norsk Revmatikerforbund arbeider for å bedre tilbudet til personer med muskel- og skjelettplager og revmatiske sykdommer. Vi arbeider for å bedre behandlings- og rehabiliteringstilbudet for en pasientgruppe som i stor grad ikke blir friske, men må lære å leve med sykdom.

Å leve med en kronisk sykdom handler om å finne oppskriften på å leve så friske liv som mulig. Det handler om flere perioder med behandling og rehabilitering gjennom hele livet. Fra forskningen vet vi at mange revmatikere får økt livskvalitet gjennom riktig trening, kosthold og å slutte å røyke. Faktisk så er dette så viktig at enkelte med revmatisk sykdom kan bli symptomfrie i lange perioder og slutte med medisiner. Dette har stor samfunnsøkonomisk gevinst ved at vi kan delta i arbeidslivet og hverdagslivet, og ikke minst har det mye å si for livskvaliteten vår.

Kommunene har plikt til å tilby gode rehabiliteringstjenester og forebygge helsetap. En enkel måte å gi befolkningen det tilbudet på er å satse på en frisklivssentral. Slike sentraler kan gi lavterskel tilbud til alle kommunens innbyggere som ønsker å endre livsstil for å forebygge sykdom eller skade. I andre kommuner er det vanlig å ha både fysioterapeuter og ernæringsfysiologer tilknyttet deres frisklivssentral. Det er viktig å ha et faglig godt tilbud ved frisklivssentralene, slik at tilbudet bygger på den nyeste forskningen om hva som har effekt. Slik skapes det gode liv.

Vi ønsker oss en frisklivssentral med et tilbud til personer som har muskel- og skjelettsykdommer. Det handler om kurs og tilbud innen tilrettelagt trening, kostholdsveiledning og eventuell hjelp til røykeslutt. Dette vet vi fungerer, det bidrar til bedre helse, mestring og større funksjonsevne. Over en av fem nordmenn har sykdom eller plager i muskel og skjelettsystemet, det vil si xxx antall i xx kommune.

Så da er vårt spørsmål til de politiske partiene: Hvordan vil dere prioritere vårt gode liv? Vil dere prioritere å få etablert en frisklivssentral i xx kommune?

Navn lokallagsleder

NRF navn lokallag